
Hobøl Frivilligsentrals Venner

Årsmøte 23. mars 2021


Dagsorden:

1. Åpning
2. Valg av møteleder og sekretær
3. Godkjennelse av innkallelsen
4. Godkjennelse av dagsorden
5. Valg av 2 til å undertegne protokollen
6. Årsberetning
7. Regnskap
8. Innkomne forslag
9. Budsjett
10. Valg






TUSEN TAKK!

En takk til alle frivillige for den jobben dere gjør, og for at dere bidrar til at sentralen er det den er.

Styret vil på vegne av alle brukere og frivillige takke politikere, organisasjoner og andre samarbeidspartnere for godt samarbeide i 2020.


	   Styret i Hobøl Frivilligsentral.

ÅRSBERETNING FOR HOBØL FRIVILLIGSENTRALS VENNER 2020

Generelt
Hobøl Frivilligsentral er eid av Hobøl Frivilligsentrals Venner, og har kontor i Hobølveien 5 på Tomter.
Hobøl Frivilligsentral forurenser ikke det ytre miljø, og driver kildesortering i den grad det er tilrettelagt av Indre Østfold Kommune/IØR.

Det har ikke vært sykefravær i 2020. 

Styret i 2020
Leder: 		Pernille Lemming  		
		Nestleder:		Eivind Mjærum			
		Styremedlem: 	Odd Stoksbjerg        								Styremedlem: 	Steinar Almvik         		
 	Styremedlem: 	Inger Mellem             	 	
		Styremedlem: 	Janiche Frydenlund   		
		Varamedlem: 	Margunn Aanestad   		
        		Varamedlem: 	Styret får fullmakt til å utnevne 2. varamedlem	
På grunn av korona er det ikke blitt valgt 2. varamedlem
		
Kommunens representant: Pernille Lemming (utnevnt av Hobøl kommune, ikke valgt).


Valgkomité 2021:

Leder: 	Eivind Mjærum			
Medlem:	Janiche Frydenlund			
Medlem: 	Odd Stoksbjerg	

Daglig leder er Jan Terje Kristiansen i 100% stilling. 

Styremøter
På grunn av koronaen ble det kun avholdt 1 styremøte i 2020. Dette ble avholdt på e-post. Årsmøtet som var planlagt i mars ble utsatt til 8. juni, og ble avhold i lokalene til Art-To-Be.

Medlemmer
Ved utgangen av 2020 hadde Hobøl Frivilligsentrals Venner 64 enkeltmedlemmer og 3 organisasjonsmedlemmer. 

Aktiviteter
På grunn av korona er det blitt få møter med eksterne virksomheter i 2020. For det meste har det vært møter med de andre daglige lederne i Indre Østfold og Østfold, virksomhetsleder Margareth Aadalen, samt uformelle møter med biblioteket/innbyggertorget. Vi har også hatt møte med varaordfører og leder av kommunens samfunnsutvalg. De fleste møtene har vært på Teams.

11. mai hadde vi besøk av ordfører og rådmann.

Det har dessverre ikke vært mulig med samlinger for de frivillige, vanligvis har vi hatt en sommeravslutning og et julebord i året. 

Vi tilbyr strøsingel til de som har behov for det når det er glatt. Blant annet har hjemmesykepleien hatt med seg strøbokser til eldre hjemmeboende. 

Det har ikke vært regionkonferanser i 2020. Tidligere fikk Frivilligsentralene midler fra staten, men etter omleggingen av finansieringen av Frivilligsentralene er det ikke lagt inn midler til slike konferanser. 

For 10. gang skulle vi samarbeidet med Spydeberg Frivilligsentral om et julaftenarrangement for enslige i Hobøl og Spydeberg. På grunn av korona og smittefrykt ble dette avlyst.

Vi har heller ikke fått vært inne på HBBS med aktivitetene våre etter at pandemien brøt ut, og vi får ikke lov til å ha vår «faste» unge mann med funksjonshemming i arbeid.

Det ble ikke arrangert kulturuke i 2020. Noen frivillige arrangerte et tiltak for å hjelpe til med å finansiere Tomter Cafe lørdag 17. oktober. Frivilligsentralen deltok med informasjon og give-aways.
 
Vi låner ut idretts- og friluftsutstyr hele året, totalt 341 objekter mot 356 objekter i 2019. Årsakene til en liten nedgang er antakelig korona og dårlig sesong høst/vinter 2020.

Vi har i flere omganger sysselsatt personer som har fått samfunnsstraff, med og uten fotlenke.

Skaterampen ble restaurert sommer/høst, med god hjelp av lokale ildsjeler. I tillegg ble det bygget en minirampe, slik at også de minste har en rampe å utfolde seg på.

Vi engasjerte to elever på årets OD-dag 29. oktober.

Vi deltok også på TV-aksjonen 18. oktober. Da delte vi ut søppelsekker til frivillige som meldte seg, og det kom folk fra både Tomter og Knapstad som plukket søppel i nærmiljøene.

15. september arrangerte kommunen «Lokale verksteder» på Menighetshuset. Frivilligsentralen deltok med daglig leder og styreleder.

Etter at pandemien brøt ut har vi fått frivillige til enkle tiltak for mennesker i karantene, bl.a. handling. Vi har også rekruttert frivillige til bokutkjøring for biblioteket i to omganger når de måtte stenge ned.

Når det ble klart at det skulle bli vaksinering rekrutterte vi frivillige som sjåfører og eventuelt verter på vaksinesenteret.

Samarbeidet med Advokathuset Justisia as er videreført, og advokatvakten tar imot klienter en tirsdag i måneden.


Informasjon/markedsføring

Hjemmesiden vår blir brukt aktivt, og vi har forholdsvis mange” klikk” på siden i løpet av en uke. Vi benytter også Facebook aktivt, og vi har nå 725 personer som følger oss, en økning på hele 125 i løpet av året. 
Vi er også bevisste på bruke internett som markedsføringskanal. Både våre egne hjemmesider og Facebookside samt Facebooks lokale grupper for tettstedene i Hobøl brukes aktivt for å promotere forskjellige aktiviteter.

Aktiviteter blir også promotert på standsbukken vår utenfor Frivilligsentralen. Denne er et godt blikkfang for forbipasserende. Plakater blir også satt opp på egnede steder i hele kommunen.


Frivillighetens hus
Frivillighetens Hus Hobøl ble vedtatt oppløst 30. mars. Vi tilbød Indre Østfold kommune at de kunne disponere tre rom som en type innbyggertorg fram til nytt bygg står ferdig. De pusset opp disse rommene, og de er nå i bruk for de av kommunens virksomheter som har behov for fysiske møter med Hobøls innbyggere. Rommene kan selvfølgelig også brukes av husets leietakere.



Aktivitetsnivå
I 2020 har Frivilligsentralen gjennomført aktiviteter som:

· Bingo på Hobøl bo- og behandlingssenter (HBBS)hver tirsdag
· Handlevogn på HBBS hver onsdag
· Kulturtimen hver måned på HBBS
· Kafe på HBBS hver tirsdag
· Utdeling av strøsand/singel
· Advokatvakt 
· Utlån av idretts- og friluftsutstyr
De 4 øverste aktivitetene ble satt på vent da pandemien inntraff.


Økonomi
Regnskapet for 2020 viser et regnskapsmessig overskudd på kr. 106.408,41.

Frivilligsentralen har i 2020 fått lønnsmidler fra Hobøl kommune på kr. 652.909,40,-. Heller ikke i år har vi fått driftstilskudd fra kommunen. Tilskudd til strøm, renhold og husleie er beregnet til 325.820,-. Vi vil benytte anledningen til å takke kommunen for et godt samarbeide på flere områder.
Sentralens drift bygges ellers på gaver, kontingent, momskompensasjon og Grasrotandelen. Se for øvrig regnskap.
Regnskapet er ført av Vivian Langdalen. Revisjon er utført av Kåre Sundbrei, tidligere Finanstilsynet.

Se ellers vedlagt årsregnskap og revisjonsberetning.








Eivind A. Mjærum					Odd Stoksbjerg					



Janiche Frydenlund				Steinar Almvik



Margunn Aanestad				Inger Mellem

Mete mellom mennesker

